
Проект

Д О Г О В О Р

№ BG16RFPR001-2.004-2386-C01/W-…..
гр. Монтана, 2026 г.

Днес, …..…..... 2026 г., в гр. Монтана, между 

1. ЕТ „ДЖОНКИН - МАЛИН ДИМИТРОВ" със седалище и адрес на управление: с. Копиловци, Община Георги Дамяново, п.к. 3467, ЕИК 821154995, вписано в Търговския регистър, представлявано от  управителя Малин Станимиров Димитров, наричано за краткост ВЪЗЛОЖИТЕЛ от една страна
и 

2. “................................”, с адрес на управление: гр. ......................., ул. .........................., ЕИК ..........................., представлявано от ..................................... – Управител, наричано за краткост “ИЗПЪЛНИТЕЛ”, от друга страна

наричани по-долу „Страните”

на основание чл. 10, ал. 1 от ПМС № 4/11.01.2024 г., във връзка с чл. 53, ал. 3 от ЗУСЕФСУ и чл. 183 - 213 от Закона за задълженията и договорите, 
се сключи настоящият договор, в който страните се споразумяха за следното:

І. Предмет на договора
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши на свой риск, срещу възнаграждение, изпълнението на дейност с предмет: „Изработване на технически проект и изграждане на ФЕЦ с мощност минимум 50 kW за производство на енергия от възобновяеми източници за собствено потребление в комбинация с локални съоръжения за съхранение на енергия (батерии) с  капацитет минимум 100 kWh, свързани към изградената фотоволтаична система“, в своята съвкупност наричана по-нататък „дейността”, съгласно условията на Документацията за участие в Процедурата включително но не само – Техническите спецификации и Офертата на ИЗПЪЛНИТЕЛЯ, представляващи неразделна част от Договора.
(2) ИЗПЪЛНИТЕЛЯТ се задължава да изпълни дейността, така, както тя е описана в и съгласно условията на Документацията за участие в Процедурата, включително, но не само – Техническата спецификация и Офертата на ИЗПЪЛНИТЕЛЯ, представляващи неразделна част от Договора и така, както е посочено в Договора, и при спазване на разпоредбите на Действащото законодателство. 

Чл. 2 Всички права на собственост, върху изпълнението на настоящия договор, които ИЗПЪЛНИТЕЛЯТ притежава, се прехвърлят след изпълнение на СМР на Възложителя.
II. СРОК ЗА ИЗПЪЛНЕНИЕ


Чл. 3. Изпълнителят се задължава да изпълни СМР в срок до ................... календарни дни, считано от датата на изпращане на възлагателното писмо от Възложителя.

Чл. 4. Срокът за изпълнение и обхват на поръчката, съгласно условията, определени от Възложителя в Документацията за участие в Процедурата, са задължителни за страните по договора.

ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ


Чл. 5. Възложителят има право:

1. Да получи изпълнението на уговореното с настоящия договор в сроковете и при условията на същия.

2. При поискване да получава информация за хода на изпълнението по договора.

3. Да осъществява оперативен контрол за правилното и ефективно изпълнение на възложената поръчка, включително и да извършва проверки на място, без да затруднява създадената от ИЗПЪЛНИТЕЛЯ организация.

4. Да иска отстраняването на констатираните недостатъци и пропуски в рамките на предмета на договора, както и допълването и отстраняването им в рамките на определен срок.
5. В случаи на констатирана липса или дефект на СМР, отразени в приемо-предавателния протокол, липсващата/и или дефектната част/и се доставят/заменят в съгласуван между двете страни срок;

6. В случаите на рекламация по реда на раздел ХІ от настоящия договор, разходите са за сметка на ИЗПЪЛНИТЕЛЯ;


7. Да приеме СМР и ако има възражения, да уведоми незабавно ИЗПЪЛНИТЕЛЯ.

Чл. 6. Възложителят се задължава:

1. Да изплати уговореното възнаграждение на ИЗПЪЛНИТЕЛЯ в размера и при условията и сроковете на настоящия договор.

2. Да получи уговореното в настоящия договор в срока и на мястото, определено от ВЪЗЛОЖИТЕЛЯ. 

3. Да приеме СМР с приемо-предавателен протокол;


4. Да одобри фактурата на ИЗПЪЛНИТЕЛЯ и да заплати на ИЗПЪЛНИТЕЛЯ окончателно плащане, съгласно условията определени в настоящия договор.

ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ


Чл. 7. Изпълнителят има право:

1. Да получи уговореното възнаграждение, при условията и сроковете на настоящия договор, ако качествено и в срок изпълни задълженията си по него.

2. Да иска от ВЪЗЛОЖИТЕЛЯ приемането на работата при условията и сроковете на настоящия договор.

3. Да иска от ВЪЗЛОЖИТЕЛЯ необходимото съдействие и информация за изпълнение на работата по договора.

4. Да разгласява при възможност факта, че проектът се съфинансира от Програма "Конкурентоспособност и иновации в предприятията" 2021-2027.

Чл. 8 (1)  Изпълнителят се задължава:

1. Да изпълни дейностите по договора 
съобразно описанието, съдържащо се в предоставената от негова страна оферта, и с оглед на заложените в нея параметри.

 2. Да предаде обекта в съответствие с изискванията, уговорени в договора и приложенията към него;

3. Да извърши пробите и пускането в експлоатация на системата на адреса, посочен от ВЪЗЛОЖИТЕЛЯ.
4. Да осигури за своя сметка липсващите или дефектни части, когато това се установи с подписването на приемо-предавателния протокол;

5. Да окомплектова системата с всички необходими документи.
6. ИЗПЪЛНИТЕЛЯТ осигурява пълно гаранционно и сервизно обслужване на изпълнените СМР и цялата изградена фотоволтаична и батерийна система за срок от ……… цели месеца, съгласно офертата му, считано от датата на подписване на окончателния приемо-предавателен протокол без забележки и въвеждането на системата в експлоатация. Този срок не ограничава по-дългите продуктови гаранции и гаранции за производителност, предложени за отделните компоненти;

7. Да отстрани за своя сметка всички повреди и отклонения от изискванията за качество, които са възникнали в рамките на посочения в предходното изречение гаранционен срок;

8 Да предупреждава своевременно ВЪЗЛОЖИТЕЛЯ при невъзможност за изпълнение на поръчката поради причини, които не могат да се вменят във вина на ИЗПЪЛНИТЕЛЯ или ВЪЗЛОЖИТЕЛЯ, както и при възникнали обстоятелства, които правят безпредметно изпълнението на доставката.

 9. Да се придържа към всички приложими технически стандарти и норми, закони и подзаконови нормативни актове, имащи пряко отношение към изпълнението на договора.

10. Да издава фактури на ВЪЗЛОЖИТЕЛЯ, като се съобрази с изискванията му за форма и съдържание. В съответствие с изискванията на ПКИП 2021-2027 г. във всяка фактура по проекта се посочва наименованието на програмата, номера на договора за безвъзмездна финансова помощ и номера на проекта, ако е приложимо. 

11. Да изпълнява своите задължения по настоящия договор безпристрастно и лоялно и съобразно принципите на професионалната етика.

12. Да превежда средства за изпълнение на своите задължения по договора и да гарантира, че служителите му получават своето възнаграждение редовно и своевременно.

13. Да оказва необходимото съдействие на оторизираните национални и европейски одиторски и контролни органи при извършването на одити, проверки и/или разследвания, както и при проверки на място.

14. Да спазва изискванията за изпълнение на мерките за информация и публичност на ПКИП 2021-2027 г. при всички дейности и документи, изготвени в изпълнение на настоящия договор.
15. Да осигури достъп за извършване на проверки на място и одити, включително да предоставя на оторизираните национални и европейски одиторски и контролни органи в срок цялата необходима информация, отнасяща се до изпълнението на настоящия договор, която се съхранява при него.

16. Да докладва за възникнали нередности, както и да възстановява суми по нередности, заедно с дължимата лихва и други неправомерно получени средства;

17. Да спазва изискванията на законодателството на Европейската общност и националното законодателство, във връзка с предоставената безвъзмездна финансова помощ на ВЪЗЛОЖИТЕЛЯ от ПКИП 2021-2027 г.
18. Да спазва изискванията на ПКИП 2021-2027 г. за съхранение на документацията, свързана с изпълнението на договора. 

19. Да изписва наименованието на програмата, предмета и номера на Договора за безвъзмездна финансова помощ и номера на проекта, ако е приложимо в издадените от него финансови документи.

20. Да изпълнява дейностите, предмет на настоящия договор при стриктно спазване на предложената от него оферта.

21. Да изпълнява всички задължения, както и да гарантира за обстоятелствата, отнасящи се до него, произтичащи за него от Договора за предоставяне на безвъзмездна финансова помощ между ВЪЗЛОЖИТЕЛЯ и Договарящия орган по ПКИП 2021-2027 г..

22. Да осъществи сервизно гаранционно обслужване за периода на гаранцията, в съответствие с подадената оферта.  Срокът за реакция и посещение на място при повреда е ........... часа от получаване на уведомление от ВЪЗЛОЖИТЕЛЯ за възникване на повреда.

23. Да изпълни договора с грижата на добър стопанин, при спазване на изискванията за ефективност, прозрачност и старание, в съответствие с най-добрите практики в областта. За тази цел Изпълнителят трябва да осигури всички финансови, човешки и материални ресурси, необходими за пълното и точно изпълнение на договора.        

(2) ИЗПЪЛНИТЕЛЯТ няма право да се позове на незнание и/или непознаване на дейностите свързани с изпълнение на предмета на договора, поради която причина да иска изменение или допълнение към същия.

V. ПРИЕМАНЕ НА СМР. ПРЕМИНАВАНЕ НА СОБСТВЕНОСТТА И РИСКА
Чл. 9. ИЗПЪЛНИТЕЛЯТ извършва всички дейности на адреса на ВЪЗЛОЖИТЕЛЯ в производствената база на ЕТ „ДЖОНКИН - МАЛИН ДИМИТРОВ", находяща се с. Копиловци, Община Георги Дамяново. 
Чл. 10. Разходите по транспортиране на материалите до адреса на ВЪЗЛОЖИТЕЛЯ са за сметка на ИЗПЪЛНИТЕЛЯ.

Чл. 11. При пускането в експлоатация, страните подписват двустранни приемо-предавателни протоколи.

Чл. 12. Рискът от погиването и повреждането на материалите преминават върху ВЪЗЛОЖИТЕЛЯ в момента на подписване на приемо-предавателния протокол за приемане на работата. 
Чл. 13. При завършване на изпълнените строително-монтажни работи или на отделен етап от тях ВЪЗЛОЖИТЕЛЯТ извършва преглед и приемане в разумен срок. При констатиране на явни недостатъци, несъответствия с договора, проектната документация, техническите спецификации или приложимите нормативни изисквания, ВЪЗЛОЖИТЕЛЯТ уведомява писмено ИЗПЪЛНИТЕЛЯ, който е длъжен да ги отстрани за своя сметка. За скрити и/или новопоявили се недостатъци ИЗПЪЛНИТЕЛЯТ носи гаранционна отговорност съгласно настоящия договор и приложимото законодателство. 
Чл. 14. ВЪЗЛОЖИТЕЛЯТ има право да откаже приемането на изпълнените строително-монтажни работи, изцяло или частично, ако същите не съответстват на договора, приложенията към него, проектната документация, техническите спецификации, нормативните изисквания или предназначението на фотоволтаичната електроцентрала.
VI. ЦЕНА И НАЧИН НА ПЛАЩАНЕ

Чл. 15. (1) Цената на настоящия договор, съгласно ценовата оферта на ИЗПЪЛНИТЕЛЯ, неразделна част от настоящия договор, е ............. евро без ДДС или ................. евро с ДДС.
(2) Цената включва всички разходи от страна на ИЗПЪЛНИТЕЛЯ.

(3) Цената на договора е фиксирана и не подлежи на корекция за периода на изпълнение на договора.

(4) Схемата на плащане на възнаграждението на ИЗПЪЛНИТЕЛЯ е, както следва:
1.    Окончателно плащане: 100% от стойността на договора - в срок до 30 дни от монтаж на оборудването, провеждане на експлоатационни тестове, обучение на персонала, които ще експлоатират оборудването и подписване на финален приемо-предавателен протокол за приемане на работата.
Чл. 16 (1) Плащанията се извършват в евро, по банков път по следната банкова сметка на ИЗПЪЛНИТЕЛЯ: 

Банка: ................................................

IBAN: .................................................

SWIFT BIC код:..................................


Титуляр на сметката: ............................................

(2) В случай на промяна на банковата сметка на ИЗПЪЛНИТЕЛЯ, същият е длъжен да уведоми незабавно ВЪЗЛОЖИТЕЛЯ.

VІІ. САНКЦИИ И ОТГОВОРНОСТ ПРИ НЕИЗПЪЛНЕНИЕ

Чл.17. (1) При неспазване на определения срок за изпълнение от страна на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 1 % на ден, върху стойността на договора, но не повече от 20 % (двадесет процента) от стойността на договора.

(2) Същата неустойка се дължи от ВЪЗЛОЖИТЕЛЯ на ИЗПЪЛНИТЕЛЯ при забавяне на плащането.

Чл.18 Страните запазват правото си да търсят обезщетение за претърпени щети и пропуснати ползи от неизпълнението в случай, че те надхвърлят договорената неустойка, по общия ред, предвиден в българското законодателство. 

Чл.19 Наложените глоби от държавните институции за установени нарушения, при изпълнението на настоящия договор са за сметка на виновната страна и се заплащат от нея.

VІІІ. НЕПРЕОДОЛИМА СИЛА

Чл. 20. (1) Страните не отговарят една спрямо друга за неизпълнение или неточно изпълнение на свое задължение в резултат на настъпила непреодолима сила, в това число и за причинените от това неизпълнение вреди.

(2) Предходната алинея, не се прилага за права или задължения на страните, които е трябвало да възникнат или да бъдат изпълнени преди настъпване на непреодолимата сила.

(3) По смисъла на този договор непреодолима сила са обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят.

(4) Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа то тя е могла да бъде преодоляна.

(5) Страната, изпълнението на чието задължение е възпрепятствано от непреодолима сила, е длъжна в тридневен срок писмено да уведоми другата страна за настъпването й, съответно – за преустановяване въздействието на непреодолимата сила. 

(6) Когато обстоятелства от извънреден характер, които се определят като  непреодолимата сила, възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява другата страна за спиране на изпълнението на договора до отпадането на непреодолимата сила. 

(7) След отпадане на обстоятелствата от извънреден характер, които се определят като  непреодолимата сила, страната, която е дала известието по ал. 6, в 5 (пет) дневен срок писмено с известие уведомява другата страна за възобновяване на изпълнението на договора.

(8) Ако след изтичане на петдневния срок, страната, която е дала известието по ал.6, не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от 5 (пет) дни.

(9) Ако и след изтичане на срока, определен в известието по ал. 8, страната, която е дала известието по ал. 6, не възобнови изпълнението на договора, изправната страна има право да прекрати договора и да получи неустойката за неизпълнение на договора.  
(10) Страната, изпълнението на чието задължение е възпрепятствано от непреодолимата сила, не може да се позовава на нея, ако не е изпълнила задължението си по ал. 5.

ІХ. СПИРАНЕ НА ИЗПЪЛНЕНИЕТО

Чл. 21. (1) Вън от случаите на спиране на изпълнението поради непреодолима сила, ИЗПЪЛНИТЕЛЯТ спира изпълнението по договора, тогава, когато ВЪЗЛОЖИТЕЛЯТ писмено с известие го уведоми да спре изпълнението на задълженията си. В известието, ВЪЗЛОЖИТЕЛЯТ посочва причините за спирането и периода, за който се спира дейността. 

(2) За периода на спиране на изпълнението плащания по договора не се дължат. 

(3) Срокът за изпълнение на договора се удължава с периода на спирането.

X. ПРЕКРАТЯВАНЕ И РАЗВАЛЯНЕ НА ДОГОВОРА

Чл. 22. (1) Настоящият договор се прекратява с окончателното му изпълнение и приемане на договорената работа, съгласно предвидените в раздел V на настоящия договор изисквания.

(2) Настоящият договор може да бъде прекратен по взаимно съгласие на страните, изразено писмено.

(3) Настоящият договор може да бъде прекратен при настъпване на обективна невъзможност за изпълнение на възложената работа, като това следва да се докаже от страната, която твърди, че такава невъзможност е налице.

(4) ВЪЗЛОЖИТЕЛЯТ може да прекрати договора с 10 (десет) дневно писмено предизвестие до ИЗПЪЛНИТЕЛЯ, когато е налице виновно неизпълнение, както и забавено, некачествено и/или лошо изпълнение на задълженията от страна на ИЗПЪЛНИТЕЛЯ. В този случай, ВЪЗЛОЖИТЕЛЯТ е длъжен да изплати на ИЗПЪЛНИТЕЛЯ направените разходи по договора към момента на неговото прекратяване, след констатиране на изпълнената дейност с двустранен протокол.

(5) ВЪЗЛОЖИТЕЛЯТ може да прекрати договора с 10 (десет) дневно писмено предизвестие до ИЗПЪЛНИТЕЛЯ, когато след сключването на договора е доказано, че при провеждане на процедурата за избор на изпълнител на настоящия договор са допуснати съществени нарушения, нередности или измами по смисъла на Регламент (ЕС, Евратом) № 2024/2509 на Европейския парламент и на Съвета на ЕС, приложим към общия бюджет на Европейските общности. 


(6) ВЪЗЛОЖИТЕЛЯТ има право да прекрати договора без предизвестие и без да изплаща каквито и да било обезщетения, в случай на  нередност от страна на ИЗПЪЛНИТЕЛЯ, като подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности.
ХІ. РЕКЛАМАЦИИ


Чл. 23 (1) Рекламациите се представят от ВЪЗЛОЖИТЕЛЯ на ИЗПЪЛНИТЕЛЯ за явни недостатъци и се отразяват в приемо-предавателния протокол за доставеното. 

(2) Рекламациите за скрити недостатъци се представят от ВЪЗЛОЖИТЕЛЯ на ИЗПЪЛНИТЕЛЯ на основание двустранно подписания приемо-предавателен протокол. 

(3) В петдневен срок ИЗПЪЛНИТЕЛЯТ следва да отговори писмено дали приема или отхвърля рекламацията. В случай, че рекламацията се приеме, ИЗПЪЛНИТЕЛЯТ се задължава да отстрани недостатъците. 

ХІІ. ЗАКЛЮЧИТЕЛНИ  РАЗПОРЕДБИ

Чл. 24 (1) Изменение на сключения договор се допуска по изключение единствено при наличие на някое от обстоятелствата по чл. 10, ал. 3 от Постановление № 4 от 11 януари 2024 година за определяне на правилата за разглеждане и оценяване на оферти и сключването на договорите в процедурата за избор с публична покана от бенефициенти на безвъзмездна финансова помощ от Европейските фондове при споделено управление. Промените в договора се съгласуват с Управляващия орган на Програма „Конкурентоспособност и иновации в предприятията“ 2021-2027 по ред, предвиден в договора за безвъзмездна финансова помощ.
(2) Разпоредбите на Договора се тълкуват и прилагат във връзка една с друга, като при противоречие се търси действителната обща воля на страните.

(3) Нищожността на някоя от разпоредбите на Договора не води до нищожност на други разпоредби или на Договора като цяло.

(4) Заглавията в Договора са част от него и се вземат предвид при неговото тълкуване.

Чл. 25 Главна дирекция „Европейски фондове за конкурентоспособност” в Министерството на Иновациите и растежа, в качеството й на Договарящ орган, предоставящ безвъзмездна финансова помощ по проекта, не е страна по настоящия Договор и не носи отговорност за вреди от какъвто и да е характер, настъпили в следствие неизпълнение на настоящия Договор.
 Чл. 26 Страните по настоящият Договор се задължават да предприемат всички необходими   мерки за избягване конфликт на интереси и/или свързаност по смисъла на § 1. от Допълнителните разпоредби на Търговския закон, както и да уведомят незабавно Договарящият орган относно обстоятелство, което предизвиква или може да предизвика подобен конфликт или свързаност. Конфликт на интереси се приема, че е налице, когато за безпристрастното и обективно изпълнение на функциите по договора на което и да е лице, може да възникне съмнение поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице, чл. 61 от Регламент (ЕС, ЕВРАТОМ) № 2024/2509, както и по смисъла на Законa за предотвратяване и установяване на конфликт на интереси.

 Чл. 27 Страните се задължават да запазят поверителността на всички предоставени документи, информация или други материали, свързани с Проекта, за срок от три години, считано от 31 декември на годината на предаването на Европейската комисия на на годишните счетоводни отчети, в които са включени разходите по проекта в съответствие с чл. 82, пар. 1 Регламент (ЕС ) № 2021/1060. Европейската комисия и Европейската сметна палата имат право на достъп до всички документи, предоставени на лицата, посочени по-горе, като спазва същите изисквания за поверителност.
Чл. 28. ИЗПЪЛНИТЕЛЯТ се задължава да уточни, във всички обяви или публикации, свързани с договора (ако е приложимо), както и на конференции и семинари, че договорът е получил финансиране от Европейския фонд за регионално развитие чрез Програма “Конкурентоспособност и иновации в препдриятията“ 2021-2027 г.

Чл. 29. (1) Възложителят има право да прекрати настоящия договор без предизвестие и без да изплаща каквито и да било обезщетения, в случай на нередност от страна на ИЗПЪЛНИТЕЛЯ, включително при подозрение в измама, съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности. 

(2) „нередност” по смисъла на горната алинея е всяко нарушение на правото на Съюза или на националното право, свързано с прилагането на тази разпоредба, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза.
(3) „измама” по смисъла на чл. 1 от Конвенцията за защита на финансовите интереси на Европейските общности, относно приходи и разходи е, всяко умишлено действие или бездействие, свързано с:

-
използването или представянето на фалшиви, грешни или непълни изявления или документи, което води до злоупотреба, нередно теглене или неправомерно намаляване на средства от общия бюджет на Европейските общности или от бюджети, управлявани от или от името на Европейските общности,

-
укриване на информация в нарушение на конкретно задължение, със същия резултат,

-
използването на такива средства за различни цели от тези, за които те първоначално са били отпуснати, 

-
злоупотреба на правомерно получена облага със същия ефект.
Чл. 30 За неуредените в този договор въпроси се прилагат разпоредбите на действащото законодателство в Република България.

Чл. 31 Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът ще се отнася за решаване пред компетентния български съд.

Чл. 32 (1) Всички съобщения, уведомления и известия, свързани с изпълнението на настоящия договор са валидни, ако са направени в писмена форма и са подписани от  упълномощените лица.
(2) За дата на съобщението/известието се смята:

1. датата на предаването – при ръчно предаване на съобщението/известието;

2. датата на пощенското клеймо на обратната разписка – при изпращане по пощата;

3. датата на приемането – при изпращане по факс или телекс
4. датата на получаване на електронно потвърждение за получаване на изпратено по електронен път известие или 24 часа след датата на изпращане на електронното известие – при изпращане по електронен път.

Чл. 33 Представената от ИЗПЪЛНИТЕЛЯ оферта, заедно с всички документи за участие в процедурата, както и техническите спецификации на ВЪЗЛОЖИТЕЛЯ за изпълнението на поръчката, представляват неразделна част от настоящия договор.
Чл. 34 (1) Неразделна част към Договора е Приложение „Общи условия към финансираните по програма „Конкурентоспособност и иновации в предприятията“ 2021-2027 административни договори за предоставяне на безвъзмездна финансова помощ“.

(2) Условията, приложими по силата на членове 3, 4, 5, 6, 11.2 „б” и чл. 14 от Приложението се отнасят и до ИЗПЪЛНИТЕЛЯ.

Настоящият договор се подписа в 3 (три) еднообразни екземпляра – 2 (два) за ВЪЗЛОЖИТЕЛЯ и 1 (един) за ИЗПЪЛНИТЕЛЯ.

ПРИЛОЖЕНИЯ:

Оферта на ИЗПЪЛНИТЕЛЯ.

Документация за участие в процедурата

Технически спецификации на ВЪЗЛОЖИТЕЛЯ

Общи условия към финансираните по ПКИП 2021-2027 договори за предоставяне на безвъзмездна финансова помощ
Документи съгласно чл. 12, ал. 1 от ПМС № 4/2024 г.
ЗА ВЪЗЛОЖИТЕЛЯ:        



                                                                 ИЗПЪЛНИТЕЛ: 


.....................................

Малин Димитров
Управител[image: image1.png]



7
Стр. | 7

[image: image2.jpg][image: image3.png][image: image4.jpg][image: image5.png]